Fredrik Drevon

Fredrik Drevon (født 27. oktober 1973) er en norsk sakprosaforfatter og journalist. Han skrev sin hovedoppgave i litteraturvitenskap ved UiO i 1999, kalt The babe in the bottle – an approach to self-identity through language and narrative in Brave New World. 

 Sakprosa

I 2006 skrev Drevon Norges første bok om tango, En dans på roser - argentinsk tango før og nå. Tangoen – magi og mote Han har også skrevet boken Shakespeare and Company: Behind the Scenes at the World's Most Famous Bookshop  (2021). Boken inneholder blant annet et intervju Drevon gjorde med bokhandler George Whitman. Whitman forteller at The Light That Failed av Rudyard Kipling var den første boken han leste. Tradisjonen med at alle som bodde i bokhandelen Shakespeare and Company måtte skrive en liten selvbiografi, oppsto ifølge Whitman fordi politiet i Paris mente at bokhandelen med kallenavnet "Tumbleweed Hotel" faktisk var et hotell. En kortere versjon av intervjuet George Whitman ble publisert i Morgenbladet 27. juli 2007 under tittelen Lunefull Legende.  

Andre sentrale personer som ble intervjuet i boken er Beat-generasjon poet og bokhandler Lawrence Ferlinghetti; forfatter og akademiker Jim Haynes, og den svenske regissøren Eric M. Nilsson, som i 1966 laget en dokumentarfilm om Shakespeare and Company, Chez Georges.  

 Journalistikk

Drevons tekster og bilder er publisert i blant annet nasjonale og internasjonale medier som TV 2, E24  Byggeindustrien, Medier24, Vi Menn, Nettavisen, Klassekampen, Al Jazeera English , Time Out Istanbul . Drevon er medlem av Norsk faglitterær forfatter- og oversetterforening.

Drevon har også vært ansatt i Teknisk Ukeblad , Monster Entertainment (Svindeljegerne), Story House Egmont , Mastiff  og Forsvarets forum .

Som journalist i Teknisk Ukeblad avdekket Drevon i 2011 en sentral konflikt i byggingen av Holmenkollbakken mellom arkitekt Julian de Smedt og ingeniør Florian Kosche, der Kosche hevdet at hans bidrag til Holmenkollbakken var forsøkt "usynliggjort", blant annet ved fargevalg på stålkonstruksjonen, og at han ikke fikk noen av de 800.000 premiekronene da prosjektet vant arkitektkonkurransen. De Smedt avviste påstandene fra Kosche, og svarte med å true Kosche med søksmål.

Drevon avdekket også at Tyrkias største ingeniørforbund har dokumentert at Istanbuls nye flyplass tegnet av en norsk arkitekt, ødelegger drikkevannsforekomster, flora og fauna, og at den norske arkitekten avviste kritikken.

Etter at Medier24 i november 2017 publiserte Drevons intervju med Odd Storm-Paulsen, direktør i stiftelsen Lovdata, der den hemmelige prislisten for tjenesten Lovdata Pro for første gang ble avdekket, gikk Lovdata til søksmål mot rettspraksis.no. Saken førte til en avklaring fra Stortingets justiskomité om at rettsavgjørelser skal bli fritt tilgjengelige.

Drevon har vært ansatt i produksjonsselskapet Monster Entertainment som researcher i sesong 1 og 2 av Svindeljegerne for TV3. I Svindeljegerne episode 7, sesong 1, først vist i 2017, der dyrevelferd var tema, ble en hundeimportør i Moss konfrontert. 

10. november 2020 ble den tiltalte hundeimportøren dømt i Moss tingrett, til 60 dagers ubetinget fengsel med 2 års prøvetid, for bl.a. innførsel av hund uten gyldig dokumentasjon, samt inndragning av 152.000 kroner.

En tekst av Drevon om Svindeljegernes avsløring av sexchat-svindel var den mest leste nettsaken i IT-avisen i 2017. 

Gjennom fire reportasjer publisert i Nettavisen og E24, avslørte Drevon metodene til en tidligere dømt byggesvindler, som førte til at Norske arkitekters landsforbund (NAL) for første gang i sin historie ekskluderte et medlem.  

To reportasjer av Drevon publisert i Vi Menn og klikk.no om Utenriksdepartementet sin finansiering av en pakistansk reklamevideo, og støtte på over 500 millioner kroner til stiftelsen til sektlelder og dollarmilliardær Aga Khan, førte til at utenriksminister Ine Søreide Eriksen måtte redegjøre til Stortinget for Norges støtte til Aga Khan.

 Bibliografi 
 Fredrik Drevon, Gustavo Mujica og Bengt Jönsson: En dans på roser – argentinsk tango før og nå. 2006
 Shakespeare and Company: Behind the Scenes at the World's Most Famous Bookshop. 2021 

 Referanser 

 Eksterne lenker 
 Tekster publisert i aviser og blader


Kategori:Norske sakprosaforfattere
Kategori:Tango